Document ID: /roh_data/filtered/fineweb-2-filterrobots_roh.jsonl.gz/40778

L'idea saja da vender las abitaziuns e ch'il hotel Jufa economisescha quellas, uschia Enrico Uffer, l'iniziant. Las trais chasas da pliras famiglias cun 39 abitaziuns sajan la segunda ed ultima etappa a Grava, uschia Uffer. Las chasas vegnan construidas a moda convenziunala e betg cun elements da lain prefabrichads. Uffer quinta cun custs da 19 milliuns francs e che la vendita cumainza la primavaira 2022.
L'exempel dal rocksressort a Laax haja mussà ch'in tal model d'economisar abitaziuns sa funciunar è l'interprendider persvadì. Er sajan pront investurs. Sche tut va tenor planisaziun pudessan las chasas esser prontas per la stagiun d'enviern 2024/25.